Daur asam sitrat

Daur asam sitrat atawa siklus asam sitrat (ogé katelah daur asam trikarboksilat, daur TCA, atawa daur Krébs) nyaéta saruntuyan réaksi kimia nu penting pisan dina sakabéh sél mahluk hirup nu ngagunakeun oksigén dina réspirasi sélularna. Dina organisme aérobik ieu, daur asam sitrat téh jalur métabolik nu ngabentuk sabagian tina prosés ngarecah karbohidrat, gajih, jeung protéin jadi karbon dioksida jeung cai sangkan ngahasilkeun énergi. Daur ieu mangrupa nu kadua ti tilu jalur métabolik katabolisme molekul sumber énergi jeung produksi ATP.

Daur asam sitrat ogé nyadiakeun prékursor pikeun rupa-rupa sanyawa kawas asam amino, jaba réaksi-réaksina penting pisan dina prosés fermentasi.

 Sajarah 
Daur asam sitrat ogé katelah Daur Krébs nu nujul ka Sir Hans Adolf Krebs (1900-1981), nu ngajukeun unsur konci dina jalur ieu taun 1937 sarta dileler Hadiah Nobel Kadokteran pikeun papanggihanana taun 1953.

 Lokasi, asupan & hasil daur 
Daur asam sitrat lumangsung dina jero mitokondria pikeun eukariot, sedengkeun pikeun prokariot lumangsung di sitoplasma.

Katabolisme molekul sumber énergi (kaasup glikolisis) ngahasilkeun asetil-KoA, gugus asetil dua-karbon nu kabeungkeut ku koénzim A. Asetil-KoA mangrupa asupan utama dina daur asam sitrat. Sitrat sakaligus mangrupa produk munggaran jeung ahir daur ieu (Gbr. 1) nu dihasilkeun deui tina kondensasi oksaloasetat jeung asetil-KoA.


 Molekul Énzim Tipe réaksi Réaktans/ Koénzim Hasil/ Koénzim I. Sitrat 1. Akonitase Dehidrasi H2O II. cis-Akonitat</td> 2. Akonitase Hidrasi H2O  III. Isositrat 3. Isositrat dehidrogénase Oksidasi NAD+ NADH + H+ IV. Oksalosuksinat 4. Isositrat dehidrogénase Dekarboksilasi   V. α-Ketoglutarat 5. α-Ketoglutarat dehidrogénase Oksidatifdekarboksilasi NAD+ +KoA-SH NADH + H++ CO2 VI. Suksinil-KoA 6. Suksinil-KoA sintétase Hidrolisis GDP+ Pi GTP +KoA-SH VII. Suksinat 7. Suksinat dehidrogénase Oksidasi FAD FADH2 VIII. Fumarat 8. Fumarase Adisi (H2O) H2O  IX. L-Malat 9. Malat dehidrogénase Oksidasi NAD+ NADH + H+ X. Oksaloasetat 10. Sitrat sintase Kondensasi   XI. Asetil-KoA    

Jumlah sadaya réaksi na daur asam sitrat, nyaéta:

 Asetil-KoA + 3 NAD+ + FAD + GDP + Pi + 2 H2O ⇒ KoA-SH + 3 NADH + H+ + FADH2 + GTP + 2 CO2 + 3 H+

Dua karbon dioksidasi jadi CO2, énergi nu dihasilkeunana disimpen na ATP (ATP mangrupa "alat tukeur énergi universal" sél), NADH, jeung FADH2. NADH jeung FADH2 mangrupa koénzim (molekul nu ngafungsikeun atawa ngaronjatkeun fungsi énzim) nu neundeun énergi, nu bisa dipaké nalika butuh.

 Jalur métabolik utama nu patali jeung daur TCA 

 Tempo ogé 
 Glikolisis
 Fosforilasi oksidatif
 Daur Krébs tibalik (réduktif)

 Tumbu kaluar 
 An animation of the citric acid cycle
 A more detailed tutorial animation 

Kategori:Biokimia
Kategori:Réspirasi sélular
Kategori:Métabolisme